Diari Oficial de la Generalitat Valenciana


Sumari del DOGV 9697, del 04-10-2023 (2023/10364)

RESOLUCIÓ de 29 de setembre de 2023, del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant la Resolució de 23 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació escoles d'ocupació «Et formem», destinat a persones amb dificultats d'inserció laboral o pertanyents a col·lectius vulnerables.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9697

Data del DOGV
:   04-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10313


Data del document
:   29-09-2023

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Labora, Servici Valencià d'Ocupació i Formació

RESOLUCIÓ de 29 de setembre de 2023, del director general de LABORA Servei Valencià d'Ocupació i Formació, per la qual es redistribueix el crèdit màxim que ha de finançar les ajudes convocades mitjançant la Resolució de 23 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació escoles d'ocupació «Et formem», destinat a persones amb dificultats d'inserció laboral o pertanyents a col·lectius vulnerables. [2023/10894]  
  
  
Mitjançant la Resolució de 23 de maig de 2023, del director general de LABORA Servei Valencià d'Ocupació i Formació (publicada en el DOGV 9605, 29.05.2023), es va aprovar la convocatòria de la segona etapa de les subvencions per al desenvolupament del programa mixt d'ocupació-formació escoles d'ocupació «Et formem», destinat a persones amb dificultats d'inserció laboral o pertanyents a col·lectius vulnerables, susceptible de cofinançament per la Unió Europea a través del Programa Comunitat Valenciana Fons Social Europeu Plus (FSE) 2021-2027, per a l'exercici pressupostari 2023, a càrrec de la línia genèrica de subvenció S7978000 del capítol IV del subprograma 322.52, Formació i qualificació professional, del pressupost de LABORA Servei Valencià d'Ocupació i Formació per a l'exercici 2023, amb un import global màxim de 99.660.704,00 euros.  
Atés que, d'acord amb el que s'estableix en l'apartat 3 del punt seté de la Resolució de 23 de maig de 2023, de convocatòria, abans esmentada, el termini de presentació de sol·licituds ha finalitzat.  
Atés que en el punt segon de la Resolució de 23 de maig de 2023, abans esmentada, s'estableix la distribució territorial següent: Alacant 6.470.000,00 euros; Castelló 3.540.000,00 euros; València 5.930.000,00 euros i vistos els expedients valorats positivament, resulta que a la província d'Alacant no existeixen suficients projectes per a esgotar el crèdit assignat, mentre que a les províncies de Castelló i València existeixen expedients que no poden ser atesos per falta de crèdit.  
  
Atés que amb el crèdit sobrant a la província d'Alacant, una vegada considerades totes les necessitats dels expedients valorats positivament, es poden atendre projectes que no han pogut ser atesos per falta de crèdit a la província de Castelló i a la província de València i amb la finalitat d'optimitzar els recursos assignats mitjançant la resolució de referència, es considera necessari efectuar una redistribució dels crèdits assignats segons el detall següent:  
  
Província Dotació inicial publicada Redistribució actual Dotació final  
Alacant 6.470.000,00 - 3.600.000,00 2.870.000,00  
Castelló 3.540.000,00 1.800.000,00 5.340.000,00  
València 5.930.000,00 1.800.000,00 7.730.000,00  
Total 69.340.839,00 0,00 25.635.845,00  
  
  
Atés que en la disposició final segona de l'Ordre 9/2022, abans esmentada, es faculta la Direcció General de LABORA Servei Valencià d'Ocupació i Formació perquè mitjançant una resolució que serà publicada en el DOGV, puga, sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos.  
En virtut de tot el que s'ha exposat i fent ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació, i el Decret 216/2020, de 29 de desembre, del Consell, pel qual s'aprova el Reglament d'organització i règim jurídic d'aquest, resolc:  
  
Únic  
Redistribuir els fons assignats en el punt segon de la Resolució de 23 de maig de 2023, del director general de LABORA Servei Valencià d'Ocupació i Formació, per la qual s'aprova la convocatòria de la segona etapa de les subvencions per al desenvolupament del programa mixt d'ocupació-formació escoles d'ocupació «Et formem», destinat a persones amb dificultats d'inserció laboral o pertanyents a col·lectius vulnerables, susceptible de cofinançament per la Unió Europea a través del Programa Comunitat Valenciana Fons Social Europeu Plus (FSE) 2021-2027, per a l'exercici pressupostari 2023, en aplicació de l'Ordre 9/2022, de 16 de setembre, de la Conselleria d'Economia Sostenible, Sectors Productius, Comerç i Treball, i que es finança a càrrec de la línia pressupostària de subvenció S7978000 del capítol IV del subprograma 322.52, Formació i qualificació professional, del pressupost de LABORA Servei Valencià d'Ocupació i Formació:  
  
- Disminuint en 3.600.000,00 euros la dotació assignada a la província d'Alacant, que queda amb una dotació final de 2.870.000,00 euros.  
- Incrementant en 1.800.000,00 euros la dotació assignada a la província de Castelló, que queda amb una dotació final de 5.340.000,00 euros.  
- Incrementant en 1.800.000,00 euros la dotació assignada a la província de València, que queda amb una dotació final de 7.730.000,00 euros.  
  
Contra el present acte, que posa fi a la via administrativa, els interessats podran interposar un recurs contenciós administratiu en el termini de dos mesos, comptadors des de l'endemà de la publicació, davant els jutjats contenciosos administratius de la Comunitat Valenciana, de conformitat amb el que s'estableix en l'article 8, apartat número 3, així com en l'article 46, apartat 1, tots dos pertanyents a la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició avant la persona titular de la Direcció General de LABORA Servei Valencià d'Ocupació i Formació en el termini d'un mes, computat en els termes ja dits, segons el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que es puga interposar qualsevol altre recurs dels previstos en la vigent legislació.  
  
La present resolució produirà efectes a partir del dia de la signatura i serà publicada en el DOGV.  
  
València, 29 de setembre de 2023.- El director general de LABORA Servei Valencià d'Ocupació i Formació: Antonio Galvañ Díez.